laion/Wikipedia-Exotic huggingface dataset:
א-נאקורה

אַ-נַּאקוּרַה (בערבית: الناقورة) היא עיירה לבנונית בנפת צור במחוז דרום לבנון, לחוף הים התיכון, כ-4 קילומטרים צפונית לראש הנקרה, כ-17 קילומטרים דרומית לעיר צור, בגובה 60 מטרים מעל פני הים. כשני קילומטרים צפונית לעיירה נמצא אתר ארכאולוגי הנקרא "אום אל-עמד" (ام العمد) שפירושו "אֵם העמודים" ובו שכנה העיר הפיניקית חמון. במקום נתגלו להבי צור מהתקופה הנאוליתית. לאחר מבצע ליטני, במרץ 1978 הוקמה ליד העיירה מפקדת הכוחות של יוניפי"ל, כוח האו"ם בלבנון. במהלך מלחמת חרבות ברזל תקף צה"ל מטרות חזבאללה בעיירה ובסביבתה, באמצעות חיל האוויר הישראלי וארטילריה. מדיה וקבצים בנושא א-נאקורה בוויקישיתוף ליאור בן ארי, דיווחים בלבנון: תקיפות בדרום המדינה, באתר ynet, 7 ביולי 2024 بأسلحة ثقيلة.. إسرائيل تقصف بلدة الناقورة جنوب لبنان, alarabiya, ‏17 דצמבר 2023 (בערבית) ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
אברהם די בוטון

רבי חייא אברהם ברבי משה די בוטון (1545, ה'ש"ה או 1548, ה'ש"ח - 1588, ה'שמ"ח או 1593 ה'שנ"ג) המכונה הלחם משנה היה רב, פוסק וראש ישיבה. מחכמי סלוניקי וממפרשי משנה תורה להרמב"ם. רבי אברהם נולד למשה מצאצאי מגורשי ספרד. תלמידו של המהרשד"ם. המפורסמים בתלמידיו הם רבי שמואל חיון ורבי שבתאי יונה. מחכמי יוון במאה ה-16. בשעת מחלתו נוסף לו השם חייא, ולפעמים היה חותם בשם זה. נפטר בגיל 43 במגפה בשנת ה'שמ"ח (1588), ונקבר בסלוניקי. על פי האגדה, נפטר ביום שישי, ונקבר סמוך מאוד לשקיעת החמה, כאשר היה נראה כאילו כבר נכנסה השבת. כשהמלווים הצטערו על שנאלצו לחלל את השבת לצורך קבורתו, יצאה השמש והיה ברור לכולם כי השבת עדיין לא נכנסה. צאצאיו המשיכו ברבנות בטורקיה ובארץ ישראל. בניו היו רבי מאיר די בוטון, רבי יעקב ורבי אהרן. חיבורו המפורסם ביותר הוא פירוש על ספר משנה תורה של הרמב"ם בשם לחם משנה. בפירושו זה הוא מעמיק בדברי הרמב"ם, תוך השוואת דבריו לראשונים אחרים, ולמפרשי הרמב"ם שקדמו לו: רבי יום טוב וידאל די טולוזא מחבר ה'מגיד משנה' ורבי יוסף קארו מחבר הבית יוסף וכסף משנה. החיד"א כתב כי רבי אברהם החל לכתוב את חיבורו לפני שהתוודע לקיומו של פירוש כסף משנה על הרמב"ם, ולאחר שהתוודע לפירוש ציין גם את פירוש זה בחיבורו. הפירוש 'לחם משנה' זכה לתפוצה רחבה שכן הוא הודפס ומודפס במהדורה הסטנדרטית של ספר משנה תורה. רבי דוד קונפורטי מספר שרבו, רבי מרדכי קלעי, ייחס לעצמו חלק מכתיבת הפירוש 'לחם משנה'. לדבריו רבי מרדכי קלעי טען שהוא ורבי אברהם די בוטון כתבו את הפירוש במשותף. טענה זאת נראית חלשה במקצת שכן למעט המקור הנ"ל היא איננה מופיעה בשום מקום אחר. חיבורו השני של רבי אברהם הוא ספר שו"ת בשם לחם רב בו כונסו את התשובות לשאלות הלכתיות שנשאל לאורך השנים. נחום סוקולוב החשיב את רבי אברהם די בוטון לבעל הסגנון העברי המדויק והעשיר ביותר. כך כתב: "משהגיתי ועיינתי הרבה בספרי השאלות והתשובות של רבי אברהם די בוטון – ראיתי יתרון לבעל הלשון הזה, בעושר ניב הרצאתו, בסדר הגיונו ובעושר מילונו". לחם משנה, באתר ויקיטקסט אברהם בן משה די בוטון, דף שער בספרייה הלאומית שמואל יוסף פין, הערך "ר' אברהם בר משה די בוטין", בתוך: כנסת ישראל, ורשה תרמ"ז, עמ' 14, באתר היברובוקס מרדכי מרגליות (עורך כללי), "אברהם די בוטון", אנציקלופדיה לתולדות גדולי ישראל, תל אביב: י' צ'צ'יק, תש"ו, עמ' 23-22, באתר היברובוקס רבי דוד קונפורטי, קורא הדורות, עמ' מ - מא, באתר אוצר החכמה (צפייה חופשית – מותנית ברישום) אברהם די בוטון, ב"אנציקלופדיה יהודית" באתר "דעת" "אברהם די בוטון", במהדורת 1901–1906 של האנציקלופדיה היהודית (באנגלית) שו"ת לחם רב, שנת ה'ת"כ, איזמיר, מתוך מאגר הספרים הסרוקים של הספריה הלאומית – ישראל רבינו אברהם ב"ר משה די בוטון וחיבוריו, מתוך ספר לחם רבם, ירושלים : זיכרון אהרן, תשע"ח. השם חייא נוסף לו בעת מחלתו, ראו לחם רב סי' ל. ראו דיון על שנת פטירתו בתולדות המחבר שנמצא בספר לחם רבם, ירושלים : זיכרון אהרן, תשע"ח, הזמין באוצר החכמה. חכם שמואל די מדינה, באתר "החכם היומי" רבי שבתי יונה, באתר www.mytzadik.com שם הגדולים, מערכת גדולים, א, באתר אוצר הספרים היהודי השיתופי, אות כה. תולדות המחבר שנמצא בספר לחם רבם, ירושלים : זיכרון אהרן, תשע"ח, הזמין באוצר החכמה. שם הגדולים, חלק ב', מערכת ל', אות כ"ט. לחם רב, באתר היברובוקס. נחום סוקולוב, אירוניה, מאזנים, חשון תרצ"ה, ע' 175. ערך זה הוא קצרמר בנושא רבנים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
ג'וניה

ג'וּניָה (בערבית: جونيه) היא עיר ראשית בנפת כסרוואן שבלבנון השוכנת לחופי הים התיכון, 15 ק"מ צפונית לביירות. בעיר מתגוררים כ-96,315 תושבים (2021), מרביתם נוצרים. העיר ידועה בחופים ובמועדוני הלילה שלה, כמו גם בשוק שלה. הנמל המסחרי של העיר הותקף ב-15 ביולי 2006 על ידי חיל האוויר הישראלי כחלק ממלחמת לבנון השנייה. ישנם תיעודים לעיר עוד מאמצע המאה ה-19, שם נאמר כי אוכלוסייתה מונה כ-2,500 איש, והיא משמשת בעיקר למסחר אזורי, ולא למגורים. בשנת 1913 העיר סבלה ממיתון כלכלי, שהתחזק במיוחד בשנות מלחמת העולם הראשונה. כתוצאה מכך, תושבים רבים עזבו. הפיתוח והצמיחה חזרו לעיר בשנות ה-20. עם תחילת מלחמת האזרחים במדינה, אנשי רבים ברחו לעיר, שנחשבה לבטוחה יחסית. גבירתנו מלבנון מדיה וקבצים בנושא ג'וניה בוויקישיתוף אתר האינטרנט הרשמי של ג'וניה (בערבית) Main Cities by Population in Lebanon (2021) ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
אמייל

האם התכוונתם ל... אמייל השן – חומר הציפוי של השן אמייל (טכניקה) – ציפוי אמאיל לצרכים דקורטיביים ושימושיים. אנרי פרדריק אמייל – פילוסוף, סופר ומשורר שווייצרי אמיל
אמיון

אמיון (בערבית: أميون) היא עיירה במחוז הצפוני של לבנון, 78 ק"מ צפונית לביירות ו-18 ק"מ דרומית לטריפולי. העיירה היא בירת נפת כורה, נפה נוצרית ברובה הידועה בזיתים הגדלים בה ובשמן הזית המיוצר בה. העיירה התפרסמה בעיקר בשל קרב אמיון בין ביזנטיון למונותליטים. העיר מופיעה במכתבי אל-עמארנה בשם אַמִיַה במכתבים א"ע 73, א"ע 74, א"ע 75, א"ע 81, א"ע 88, א"ע 95, א"ע 139, א"ע 140. יוון קלמטה, יוון מדיה וקבצים בנושא אמיון בוויקישיתוף אתר האינטרנט הרשמי של אמיון ציפורה כוכבי-רייני, למלך אדוני: מכתבי אל-עמראנה, כמד, תענך, ומכתבים נוספים מהמאה הארבע-עשרה לפסה"נ , ספריית האנציקלופדיה המקראית, 2009, עמ' 333 ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
סולם מז'ורי

סולם מז'ורי (בעברית: סולם רביב) הוא אחד הסולמות הדיאטוניים המשמשים במוזיקה מערבית. הסולם המז'ורי הוא המודוס היוני, שהשתמר מתקופת יוון העתיקה. הסולם בנוי משבעה תווים על המרווחים הבאים מצליל היסוד (שנותן לסולם את שמו): פרימה זכה, סקונדה גדולה, טרצה גדולה, קוורטה זכה, קווינטה זכה, סקסטה גדולה, ספטימה גדולה, ואוקטבה זכה (שהיא צליל היסוד של האוקטבה הגבוהה יותר). אפשר לקצר זאת בהופעת כל המרווחים הלא זכים בצורה גדולה. המאפיין העיקרי של הסולם המז'ורי לעומת המינורי הוא הטרצה הגדולה. מבחינה טכנית ניתן לראות את הסולם כבנוי מזוג טטרקורדים עוקבים שכל אחד בנוי כך: טון, טון, חצי-טון. אם מסתכלים בפסנתר על הסולם המז'ורי, ומתחילים מדו, אז כל הצלילים יהיו על הקלידים הלבנים: דו, רה, מי, פה, סול, לה, סי ודו. לבניית סולם מז'ורי יש להתחיל מצליל הבסיס (לדוגמה דו) ולהמשיך ברצף המרווחים טון, טון, חצי טון, טון, טון, טון, חצי טון. ניתן גם להתייחס למבנה הסולם כשני טטרקורדים, שסדר המרווחים בין הצלילים הוא טון, טון, חצי טון, ובין שני הטטרקורדים המרווח הוא טון. לתווים השונים בסולם המז'ורי ישנם שמות ייעודיים, הנקבעים לפי מיקומם: טוניקה – התו הבסיסי בסולם. בסולם דו מז'ור – התו דו. סופרטוניקה – התו השני בסולם. בסולם דו מז'ור – התו רה. מדיאנטה – התו השלישי בסולם. בסולם דו מז'ור – התו מי. סובדומיננטה – התו הרביעי בסולם. בסולם דו מז'ור – התו פה. דומיננטה – התו החמישי בסולם. בסולם דו מז'ור – התו סול. סובמדיאנטה – התו השישי בסולם. בסולם דו מז'ור – התו לה. טון מוביל – התו השביעי והאחרון בסולם. בסולם דו מז'ור – התו סי. מבחינה היסטורית, במערב הסולם המז'ורי מזוהה כ"שמח", לעומת הסולם המינורי, למשל, המזוהה כ"עצוב". סולם זה מקביל חלקית למקאם עג'ם במוזיקה הערבית, ולנובה מזמום במוזיקה האנדלוסית. מרווח אוקטבה סולם מז'ורי, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
נחל עיון

נַחַל עִיּוֹן הוא נחל הזורם מעמק עיון שבדרום לבנון, דרומה אל תוך שטח ישראל, ומהווה יובל של נהר הירדן. חלקו העליון מכונה בערבית ואדי דרדרה או ואדי ח'ראר, וחלקו התחתון, מדרום למטולה, נקרא ואדי ברע'ית. ראשיתו של נחל עיון סמוך למרג' עיון, משם הוא זורם כשבעה ק"מ בשטח עמק עיון, מפוצל לתעלות השקיה רבות, עד כניסתו לשטח ישראל סמוך למטולה. מנקודה זו זורם הנחל בערוץ קניוני היורד מגובה כ-500 מטרים מעל פני הים, עד לגובה כ-300 מטרים מדרום לתל אבל בית מעכה, ומשם בשיפוע מתון יותר אל תוך עמק החולה. הפרשי הגובה הגדולים גרמו להיווצרות כמה מפלי מים בערוץ, ובשל כך נכלל קטע זה של הנחל בשמורת עיון. בשמורה ארבעה מפלים (מצפון לדרום): מפל עיון שגובהו 9.2 מ'; מפל הטחנה שבו נופלים המים מגובה של 21 מטרים לתוך טחנת קמח ישנה; מפל האשד, שהוא בעצם שני מפלים סמוכים, העליון של 5 מ' והתחתון של 9.5 מ', ומפל התנור שגובהו כ-30 מטרים. שמו של זה האחרון אינו נגזר מהמילה העברית "תנור", כי אם מהמילה הערבית "תנורה", מין חצאית שנוהגות ללבוש נשים ערביות ובדואיות. בתוך עמק החולה זרם נחל עיון במערב העמק אל תוך ביצת החולה. לאחר ייבוש החולה הוטה הנחל אל תוך מערכת תעלות הניקוז של העמק, ומעט מאוד נותר מאפיקו המקורי. אחת התעלות מובילה חלק ממי נחל עיון אל תוך הירדן סמוך לנקודת החיבור של שלושת מקורותיו, ולכן יש הכוללים אותו במניין מקורות הירדן. באגן ההיקוות של הנחל יורדים בממוצע כ-900 מילימטרים של גשם בשנה. הדבר גורם לשוני רב בספיקת המים בנחל בין עונות השנה: בחורף נוצרת זרימה שטפונית בעוצמה חזקה, ואילו בקיץ הספיקה נמוכה באופן משמעותי משום שהיא ניזונה ממעיינות בלבד. מרבית המים מנוצלים להשקיה עוד בשטח לבנון, ורק מיעוטם מגיע לישראל, וגם בה משמש ברובו להשקיית חלקות חקלאיות סמוך למטולה, כך שמעט מאוד מים זורמים בחלקו התחתון בקיץ. כפתרון לכך, בחודשי הקיץ רשות הטבע והגנים מזרימה מים בצורה מלאכותית מקידוחים באזור נחל דן מאז שנת 2009[דרוש מקור]. העיר עִיוֹן נזכרת כבר בתנ"ך, ובספרות חז"ל. גם הנחל נזכר בספרות חז"ל כ"נקבתא (או נקיבתא) דעיון" (הניקבה, השביל של עיון). (ראו גם בית נקופה.) בליל הגשרים פוצץ גשר מטולה צפון-מזרח, שעל נחל עיון, בידי כוח מהגדוד השלישי של הפלמ"ח בפיקוד דני נוימן. נפתחה אש על הכוח, אך הוא הצליח לשוב ללא נפגעים. במרץ 2005 היטו פעילי החזבאללה את מקורותיו של נחל עיון. הדבר הביא לכך שבמורד הנחל בשטח ישראל, יהיה הנחל יבש בחלק ניכר של השנה. לטענת אנשי החזבאללה, כמות האזרחים בדרום לבנון צמחה באחוזים רבים לאחר נסיגת צה"ל מרצועת הביטחון והתפרקות צד"ל והמים נועדו לשמש לחקלאות ולצריכה אישית. ראש ממשלת ישראל אריאל שרון איים שישראל לא תעבור בשתיקה על פעולה זו, אך בסופו של דבר הסתפק במגעים דיפלומטיים בלבד, שהתבררו כחסרי תועלת.[דרוש מקור] במצוקי הסלע שליד הנחל ניתן לראות קנים של יונים. על גדות הנחל ישנם שיחי פטל, הפירות מבשילים בחודשי הקיץ. מפל עיון מפל הטחנה מפל האשד מפל התנור הטחנה סמוך למפל הטחנה נחל עיון בשמורת נחל עיון עמק עיון שמורת עיון נחל עיון (ישראל), דף שער בספרייה הלאומית מסלול טיול בנחל עיון - מתוך הבלוג Check In/Out שמורת נחל עיון - מתוך "טבע ונופים בישראל". שמורת טבע נחל עיון (התנור), באתר רשות הטבע והגנים נחל עיון: מהשלג בלבנון אל המפלים בישראל, באתר ynet, 8 באפריל 2012 מסלול טיול בנחל עיון, באתר "נלך" משה גלעד, בריכת המנחת: מקום מושלם לפיקניק לצד המים, באתר הארץ, 20 באוקטובר 2021 ספר מלכים א', פרק ט"ו, פסוק כ' וספר דברי הימים ב', פרק ט"ז, פסוק ד' ירושלמי, סנהדרין פרק א הלכה ב בתוספתא שביעית (ליברמן) ד, יא; ספרי דברים (פיסקא נא ד"ה תחומי ארץ).
המנחם

האם התכוונתם ל... יוני המנחם – הוא צלם תמונות סטילס של סרטי קולנוע וטלוויזיה עזרא המנחם – סופר ישראלי, זוכה פרס ירושלים לספרות יפה. מנחם
אנטי-אייג'ינג

אנטי-אֶייג'ינג (מאנגלית: Anti-Aging, עיכוב תהליכי הזדקנות) הוא תחום ברפואה העוסק בחקר ההאטה של תהליכי הזדקנות מערכות החיים של האורגניזם ושל האדם בפרט. הזדקנות מואצת פוגעת באיכות החיים והכושר הגופני ומקצרת את תוחלת החיים. המונח הוא יחסית חדש והוא תולדה של תעשייה ענפה שהתפתחה והחידושים האחרונים במדעי הרפואה והביולוגיה בשנים האחרונות בעקבות פיצוח הגנום האנושי וגילויים חדשים. ניתן לסייע בהאטה של תהליכי ההזדקנות על ידי ניהול אורח חיים בריא כגון פעילות גופנית ותזונה וכן שמירה על בריאות נפשית טובה. ישנה סברה שתהליכי ההזדקנות לא בהכרך מושפעים מגורמים גנטיים אלא מושפעים בעיקר מגורמי סביבת החיים של האדם. מחקרים שהתבצעו בקנדה בתחילת שנות ה-2000 ועד לשנת 2017 הראו כי מתן הורמון גדילה עשוי לעכב את תהלכי ההזדקנות בגוף האדם. עד כה, לא הוצגו עובדות קליניות לכך בשל כמות נמוכה של משתמשים בהורמון הגדילה ברחבי העולם וגם כיוון שלצורך בדיקת תהליך הזקנות נדרשים פרקי זמן גדולים. כמו כן, ארגון הבריאות הקנדי חייב פיקוח ברמת המינונים של מתן הורמון הגדילה.[דרושים מקורות] סינתיה קניון רונלד דה פיניו חיי נצח גבול הייפליק ריי קורצווייל מדיה וקבצים בנושא אנטי-אייג'ינג בוויקישיתוף ברוריה אתר, מי יעצור את האנטי-אייג'ינג, באתר הארץ, 26 בספטמבר 2005 סמדר כהן־טרקל, מ-50 שקל עד 50 אלף: כל שיטות האנטי אייג'ינג, באתר ynet, 4 בפברואר 2011 גרהם לאוטון, להרוג את הזמן, באתר "ידיעות אחרונות", 7 במאי 2019 Alice Park, Video by Andrew. D Johnson, Scientists Have Reached a Key Milestone in Learning How to Reverse Aging, Time, ‏12 בינואר 2023 Science X, Discovery of chemical means to reverse aging and restore cellular function, Phys.org, ‏13 ביולי 2023 אופיר חובב, מסרום תה ירוק ועד ריר חלזונות, קדחת אנטי אייג'ינג משגעת צעירות וצעירים, באתר הארץ, 26 ביוני 2024 הזדקנות - מניעה, דף שער בספרייה הלאומית Beth Landman, The Future of Forever Young: 12 of the Latest Anti-Aging Treatments You Can Now Try, The Hollywood Reporter, ‏2016-12-12 (באנגלית אמריקאית)
רפי עמרם

רפאל (רפי) דוד עמרם (6 ביולי 1946 – 19 בדצמבר 1997) היה איש חינוך ישראלי אשר הקים את מתא"ן, העמותה למצוינות בחינוך והתיכון הישראלי למדעים ולאמנויות. עמרם נולד בשנת 1946 בווזאן שבמרוקו למסעודה ואברהם. הוא היה הבן הצעיר במשפחה בת שמונה ילדים. בגיל עשר עלה עם משפחתו לישראל, והתגורר בתחילה במעברה בחצור הגלילית ואחר כך בעכו. מגיל צעיר התבלט כילד חריף, סקרן ובעל רצון עז. בשנת 1980 הקים יחד עם בוב ומרי-ג'ין אשר את מתא"ן. בשנת 1987 הקים וניהל עמרם את העמותה למצוינות בחינוך, וב-1990 את התיכון הישראלי למדעים ולאמנויות. במהלך השנים שימש גם כמנהל בית הספר. עמרם נפטר בשנת 1997, בגיל 51, ממחלת הסרטן. על מצבתו צוטט מצוואתו "יש צורך לעשות, על כן עשו בשמחה ובאהבה כי זה כל האדם". אתר "Billiongraves" ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רצ'ה-לצ'חומי וסוואנתי תחתית

רצ'ה-לצ'חומי וסוואנתי תחתית (בגאורגית: რაჭა-ლეჩხუმი და ქვემო სვანეთი, מילולית: רַצַ'ה-לֶצ'חוּמי דא כּווֶמוֹ סוואנֶתי) הוא מחוז בגאורגיה, הממוקם בצפון-מערב גאורגיה. המחוז כולל את המחוזות ההיסטוריים של רצ'ה, לצ'חומי וסוואנתי תחתית. אוכלוסיית המחוז היא הדלילה ביותר ביחס לשטחו. מחוז רצ'ה-לצ'חומי וסוואנתי תחתית מחולק ל-4 נפות: נפת אמברולאורי (רצ'ה) נפת לנטחי (סוואנתי, נקראת למעשה סוואנתי תחתית) נפת אוני (רצ'ה) נפת צאגרי (לצ'חומי) ערים: 3 (אמברולאורי, אוני, צאגרי) עיירות: 2 (לנטחי, חריסתוואלה) כפרים: 251 קתדרלת ניקרוצמינדה כנסיית ברקוני מצודת חוֹטֵווִי מצודת מינדה קתדרלת מרַווַלדזַאלִי מדיה וקבצים בנושא רצ'ה-לצ'חומי וסוואנתי תחתית בוויקישיתוף אתר האינטרנט הרשמי של רצ'ה-לצ'חומי וסוואנתי תחתית
אולפני אבי רוד

אולפני אבי רוד (באנגלית: Abbey Road Studios) הם אולפני הקלטות בלונדון שבאנגליה, הידועים כאולפני ההקלטה של אמנים בולטים כגון הביטלס, קווין, פינק פלויד, קליף ריצ'רד והצלליות. האולפנים הוקמו בנובמבר 1931 על ידי חברת EMI ונקראו בתחילה אולפני EMI (או EMI Recording Studios). בשנת 1969 יצא האלבום של להקת הביטלס, "Abbey Road", שהוקלט באולפנים אלו ונקרא על שם הרחוב בו הם שוכנים. גם עטיפתו המפורסמת של האלבום צולמה במעבר החצייה באותו הרחוב, בסמוך לאולפנים. בעקבות ההצלחה הגדולה של האלבום, שונה ב-1970 שם האולפנים ל"אולפני אבי רוד". אולפן מספר 2 באולפני EMI הפך למרכזה של מוזיקת הרוק בשנת 1958, כאשר קליף ריצ'רד והדייגים (מאוחר יותר שינו את שמם לקליף ריצ'רד והצלליות) הקליטו באולפן זה את מה שנחשב לסינגל הרוקנרול האירופי הראשון. דבר זה בישר גם את העברת השרביט מהרוק אנד רול לרוק המוכר של שנות ה־60. בתקופה שבין 1958 ל-1963 קליף ריצ'רד והצלליות החיו את האולפנים, הנהיגו מקצה הקלטות של לילה אחד, והכניסו לאולפן טכניקות הקלטה חדשות. בהקלטותיה, הלהקה פתחה את הדרך למוזיקה כבדה ורועשת יותר, עם צלילי גיטרה רועשים ונועזים יותר, וסללה את הדרך הבטוחה לצלילי הבכורה של להקת הביטלס. גם הביטלס זכו להצלחה רבה עם הקלטותיה באולפן מספר 2, ובמהלך החצי הראשון של שנות ה-60, הביטלס וקליף ריצ'רד ולהקתו הפכו מעשית לבעלים של האולפנים, תוך שהם נאבקים על זמן הקלטה יקר באולפן זה. בסטודיו מספר 2 הוקלט גם האלבום המפורסם ביותר של להקת פינק פלויד - The Dark Side of the Moon (כמו כן הקליטה הלהקה עוד מספר אלבומים באולפנים אלה). בין האמנים הנוספים שהקליטו באולפנים אלה נמנים ההוליס, פלאסידו דומינגו, מנפרד מן, דוראן דוראן, ג'רי והפייסמייקרס, הלן שפירו, איירון מיידן רדיוהד המארס ולטה ואחרים. באולפן מספר 1 הוקלטו רבים מהפסקולים של סרטי קולנוע ידועים כולל "מלחמת הכוכבים - פרק 6: שובו של הג'די", "הארי פוטר ואבן החכמים", "שר הטבעות", "שרק", ו"לב אמיץ". הביטלס נהגו להקליט באולפן זה מקצי הקלטות גדולים כמו רצועות תזמורת ב-A Day In The Life. טכנאי ההקלטה הבולט ביותר בשנות הזוהר של האולפן, הוא אלן פרסונס, שעבד על אלבומים כגון Abbey Road, The Dark Side of the Moon ו-The Year of the Cat של אל סטיוארט. בפברואר 2010 הודיעה חברת EMI שבכוונתה למכור את האולפנים, אולם עקב פעולה ציבורית נמרצת שהתנגדה לצעד זה מתוך חשש כי הרוכש יהרוס את האולפנים הוכרז לבסוף הבניין כבניין רשום לשימור. הגדר ליד האולפנים מלאה בכתובות שכותבים מעריצים רבים של הביטלס, והגדר נצבעת מחדש 6 פעמים בשנה. מדיה וקבצים בנושא אולפני אבי רוד בוויקישיתוף אתר האינטרנט הרשמי של אולפני אבי רוד בן שלו, עכבר העיר אונליין, הסיפור של אולפני אבי רוד בשנות המלוכה של הביטלס, באתר הארץ, 23 בפברואר 2010 כתבה מה-BBC,‏ 24 בפברואר 2010 אמיר שוורץ, דרך ארוכה ומפותלת, באתר כלכליסט, 24 בפברואר 2010
מברק הפלה

מברק הֶפְלֶה (בגרמנית: Höfle-Telegramm) הוא מסמך נאצי סודי שיורט על ידי המודיעין הבריטי בראשית שנת 1943, והמצוי כיום בארכיון שבקיו (Kew) באנגליה. בשנת 2000 הורד סיווג המסמך והתאפשר פרסומו לציבור. המסמך מורכב משתי הודעות: האחת לאדולף אייכמן בברלין, והאחרת לפרנץ היים – סגן מפקד משטרת הביטחון והאס דה בגנרלגוברנמן – בקרקוב. המסמך נשלח ב-11 בינואר 1943 על ידי הרמן הֶפְלֶה (Hermann Höfle), קצין אס אס שמונה על ידי אודילו גלובוצניק לראש המטה המיוחד של "מבצע ריינהרד" במחוז לובלין. המסמך מעיד על הגעה של יהודים למחנות ההשמדה בשבועיים שקדמו למשלוח המברק ובמשך השנה הקשורים במבצע ריינהרד לחיסול יהדות פולין. להלן התרגום לאנגלית של ההודעה המפוענחת שיירט המודיעין הבריטי: 12. OMX de OMQ 1000 89 ? ? State secret! To the Reich Security Main Office, for the attention of Schutzstaffel Obersturmbannführer EICHMANN, Berlin [gap, rest missed] 13/15. OLQ de OMQ 1005 83 234 250 State secret! To the commander of the Sicherheitspolizei (Security Police), for the attention of SS Obersturmbannführer HEIM, Cracow. Re: 14-day report Operation Reinhard|. Reference: radio telegram from there Recorded arrivals until 31 December 42, L 12761, B 0, S 515, T 10335 totaling 23611. Situation [gap] 31 December 42, L 24733, B 434508, S 101370, T 71355, totaling 1274166. SS and police leader of Lublin, HÖFLE, Sturmbannführer. מדובר בפענוח של הודעה מוצפנת. ככל הנראה מקור ההודעה במכונת ההצפנה אניגמה. היירוט אינו מלא (סימן השאלה "?" וכן הרווחים המופיעים הם עדות לכך). לצורך בהירות ניתן לארגן את הנתונים בטבלה: הספרה "5" הוספה בטבלה שלהלן לנתוני טרבלינקה, והיא יכולה להיחשב כאומדן נכון מהסיבות הבאות: המספר 713555 נותן את הסיכום הנכון של 1274166 הנתונים צוטטו גם בדוח קורהר, למעט "71355", שנרשם כ-"713555" על ידי קורהר. הגרסה המפוענחת הבריטית היא כנראה שגיאת דפוס. מאחר שהבריטים לא הבינו את מלוא המשמעות של המברק באותה תקופה, לא סביר שטעות זו הייתה משנה דבר מה. לפי פרסום של שני חוקרי שואה, "נראה שמנתחי מודיעין בריטיים שפענחו את ההודעה החמיצו את חשיבותה בזמן המלחמה. אין ספק שהדבר קרה משום שההודעה עצמה כללה רק אותיות מזהות (ולא שמות מלאים) עבור מחנות הריכוז. לאחר האותיות הופיעו מספרים. הרמז היחיד היה אזכורו של מבצע ריינהרד, שמשמעותו הייתה חיסול יהדות פולין. אולם סביר שמפענחי האניגמה בבלצ'לי פארק לא הכירו את הנושא באותה תקופה". מסמך זה הוא השני שפירט את מספר הנרצחים במבצע ריינהרד (המסמך האחר הוא מסמך קורהר, המשתמש במספרים ממברק זה). מלבד אזכור של מספרים עבור שנת 1942, המברק מעיד גם שמחנה הריכוז מיידנק היה חלק מ"מבצע ריינהרד", עובדה שלא נודעה להיסטוריונים קודם לכן. מדיה וקבצים בנושא מברק הפלה בוויקישיתוף הארכיון בקיו, אנגליה, HW 16/23, פענוח GPDD 355a, הופץ ב-15 בינואר 1943, מברקי רדיו מספר 12 ו-13/15, שודרו ב-11 בינואר 1943. פיט ויטה וסטפן טיאס, “A New Document on the Deportation and Murder of Jews during ‘Einsatz Reinhardt’ 1942,” לימודי השואה ורצח עם,(2001) עמודים 468-486. [1]
טי רקס

האם התכוונתם ל... טירנוזאורוס רקס – מין של דינוזאור טורף ממשפחת הטירנוזאוריים טי רקס (להקה) – להקת רוק בריטית בהנהגתו של מארק בולאן
חוק הפילוג

(המסומנת בבמתמטיקה (אלגברה), חוק הפילוג הוא חוק המקשר בין שתי פעולות בינאריות. דוגמה ידועה היא חוק הפילוג של פעולת הכפל (המסומנת ב ⋅ {\displaystyle \cdot } ) מעל פעולת החיבור (המסומנת ב + {\displaystyle +} ), או כי הכפל דיסטריבוטיבי מעל החיבור: a ⋅ ( b + c ) = ( a ⋅ b ) + ( a ⋅ c ) {\displaystyle a\cdot (b+c)=(a\cdot b)+(a\cdot c)} . ניתן לראות דוגמה לתכונה זו במשוואה הבאה: 4 ⋅ ( 2 + 3 ) = ( 4 ⋅ 2 ) + ( 4 ⋅ 3 ) {\displaystyle 4\cdot (2+3)=(4\cdot 2)+(4\cdot 3)} כאן באגף שמאל של המשוואה, 4 מוכפל בסכום של שני מספרים, 3 ו-2. לעומת זאת, בצד ימין 4 מוכפל בכל אחד מהאיברים בנפרד, ואת התוצאות מחברים. מכיוון שבשתי הדרכים מתקבלת אותה התוצאה, ולא משנה איזה מספרים יוצבו במשוואה, אומרים במקרה זה כי חוק הפילוג תקף, או כי הכפל דיסטריבוטיבי מעל החיבור. נשים לב שהדבר אינו תמיד נכון לכל שתי פעולות בינאריות, למשל: 4 + ( 2 ⋅ 3 ) ≠ ( 4 + 2 ) ⋅ ( 4 + 3 ) {\displaystyle 4+(2\cdot 3)\neq (4+2)\cdot (4+3)} . כאן באגף שמאל התוצאה המתקבלת היא 10, ואילו באגף ימין מתקבל 42. על כן החיבור אינו דיסטריבוטיבי מעל הכפל. תהא S {\displaystyle \!\,S} קבוצה ויהיו ∗ , + {\displaystyle \!\,*,+} שתי פעולות בינאריות המוגדרות עליה. נאמר כי: ∗ {\displaystyle \!\,*} הוא דיסטריבוטיבי משמאל מעל + {\displaystyle \!\,+} אם לכל x , y , z ∈ S {\displaystyle \!\,x,y,z\in S} מתקיים x ∗ ( y + z ) = ( x ∗ y ) + ( x ∗ z ) {\displaystyle \!\,x*(y+z)=(x*y)+(x*z)} . ∗ {\displaystyle \!\,*} הוא דיסטריבוטיבי מימין מעל + {\displaystyle \!\,+} אם לכל x , y , z ∈ S {\displaystyle \!\,x,y,z\in S} מתקיים ( y + z ) ∗ x = ( y ∗ x ) + ( z ∗ x ) {\displaystyle \!\,(y+z)*x=(y*x)+(z*x)} . ∗ {\displaystyle \!\,*} הוא דיסטריבוטיבי מעל + {\displaystyle \!\,+} אם הוא דיסטריבוטיבי מימין ומשמאל מעליו. אם ∗ {\displaystyle \!\,*} היא פעולה קומוטטיבית הרי ששלושת התנאים הללו שקולים. הכפל מתפלג מעל החיבור, וכן מעל החיסור. החילוק מתפלג מעל שתי הפעולות הנ"ל מימין. החזקה מתפלגת משמאל מעל הכפל. האיחוד והחיתוך מתפלגים זה מעל זה. באלגברה בוליאנית, פעולות ה"וגם" וה"או" מתפלגות זו מעל זו. חוק הפילוג, באתר MathWorld (באנגלית)